b'\n_START_ARTICLE_\nIztok Turel\n_START_SECTION_\n\xc5\xbdivljenje in delo\n_START_PARAGRAPH_\nPo zaklju\xc4\x8denem \xc5\xa1olanju na Gimnaziji Kranj, se je vpisal na Fakulteto za naravoslovje in tehnologijo na Univerzi v Ljubljani, kjer je leta 1989 diplomiral, leta 1991 magistriral in leta 1995 \xc5\xa1e doktoriral. Po doktorskem \xc5\xa1tudiju se je med drugim izpopolnjeval na Imperial Collegeu v Londonu, Univerzi v Hamburgu in Univerzi v Bergnu._NEWLINE_Po kon\xc4\x8danem dodiplomskem \xc5\xa1tudiju se je zaposlil na Univerzi v Ljubljani, sprva kot asistent, mesto visoko\xc5\xa1olskega u\xc4\x8ditelja pa je dobil leta 1997. Redni profesor za podro\xc4\x8dje anorganske kemije na Fakulteti za kemijo in kemijsko tehnologijo Univerze v Ljubljani je postal leta 2008._NEWLINE_Glavni podro\xc4\x8dji njegovega raziskovanja sta koordinacijska in bioanorganska kemija. Ukvarja se predvsem z interakcijami kovinskih ionov z biolo\xc5\xa1ko aktivnimi snovmi ter pripravo kovinskih kompleksov z biolo\xc5\xa1kim u\xc4\x8dinkom. Odmevna so bila njegova dela na podro\xc4\x8dju kovinskih kompleksov s protibakterijskimi kinoloni. Strukture magnezijevih spojin, ki so jih prirpravili v njegovi raziskovalni skupini, so bile uporabljene tudi pri razlagi mehanizma delovanja klini\xc4\x8dno uporabljenih kinolonskih spojin._NEWLINE_Trenutna aktualna tematika njegovega raziskovanja so biolo\xc5\xa1ki in katalitski u\xc4\x8dinki rutenijevih spojin. Nekatere rutenijeve spojine preu\xc4\x8dujejo tudi kot mo\xc5\xbena zdravila za zdravljenje rakavih obolenj._NEWLINE_Prejel je \xc5\xa1tudentsko Pre\xc5\xa1ernovo nagrado Univerze v Ljubljani (1988) in dve Krkini nagradi (1989 ter 1995). Dobil je tudi Zoisovo priznanje za pomembne znanstvene dose\xc5\xbeke v kemiji (2016).'